Vinkovci, 10. siječnja 2020. godine

**NATJEČAJ ZA NAJBOLJI BIBLIORAP NA TEMU BIBLIOBUSA, KNJIGA, PRIJATELJSTVA…**

Dragi naši učitelji i knjižničari!

Pozivamo vas i vaše učenike na sudjelovanje u **Natječaju za najbolji bibliorap na temu bibliobusa, knjiga, prijateljstva…** koji organiziramo povodom 14. rođendana našega Bibliobusa.

Rap glazba očituje se u stiliziranoj ritmičkoj glazbi, odnosno beatu, koje prati *repanje* izvođača. Rap je sastavni dio hip-hop kulture, sklad između ritma i tekstova prepunih rima. U takvim pjesmama nastoji se rimom zainteresirati publiku. Rap pjesme imaju puno riječi zbog toga što se u takvim pjesmama pokušava što prije *izrepati* tj. izgovoriti što više riječi u što kraćem vremenu. Naziv dolazi od riječi *rappin’* što znači ritmičko pričanje.

**Napomena:**

Natječaj traje **od 10. siječnja do 10. veljače 2020. godine.**

Molimo da osmišljene rap pjesme snimite u videoformatu.

**Upute:**

* videodatoteke možete snimati na DVD i poslati na adresu Knjižnice (Gradska knjižnica i čitaonica Vinkovci, Ivana Gundulića 6, 32100 Vinkovci, s napomenom: *Bibliobus – natječaj*) ili predati kolegama u Bibliobusu najkasnije **do 10. veljače 2020. godine**
* videodatoteke možete poslati i u elektroničkom obliku (JUMBO MAIL ONLINE SERVIS – [www.jumboiskon.tportal.hr](http://www.jumboiskon.tportal.hr)) na e-mail adresu: bibliobus.vsz@gmail.com
* uz vaše dopuštenje video datoteke podijelili bismo na Facebook stranici Bibliobusne službe VSŽ-a (<https://www.facebook.com/gkvkbibliobus/>)
* gostovanje na proglašenju pobjednika i rođendanu Bibliobusa u četvrtak, **20. veljače 2020. godine u 11,00 sati** u Gradskoj knjižnici i čitaonici Vinkovci sa što većim brojem učenika.

Za sve nejasnoće i pitanja možete nas kontaktirati na broj mobitela +385 99 215 0010 ili na e-mail adresu: bibliobus.vsz@gmail.com.

Najbolje i najmaštovitije radove nagradit ćemo zanimljivim nagradama, a imena pobjednika objavit ćemo u Vinkovačkom listu.

S veseljem očekujemo vaše radove!

Srdačno vas pozdravljamo,

Bibliobusna služba Vukovarsko-srijemske županije